als_Latn dik_Latn bos_Latn
Sot Apple hapi dyqanin e shumëpritur të aplikacioneve për kompjuterat Mac, duke sjell fenomenin softuerik të iPhone dhe iPad në kompjuterat desktop dhe laptop.
Gjiganti teknologjik shpreson të “revolucionalizojë” mënyrën si njerëzit përdorin programet dhe aplikacionet në një kompjuter desktop, në të njëjtën mënyrë siç ka vendosur standardet dyqani i kompanisë për iPhone.
Më tepër se 1,000 aplikacione, në kategori të tilla si edukimi, lojëra, dizajn dhe stil jetese mund të gjenden të kompjuterat Mac në 90 vende. Dyqani i aplikacioneve të iPhone, që u hap në 2008 me 800 aplikacione, tani ka më tepër se 300,000.
Apple shpreson se dyqani Mac do të thjeshtojë procesin e instalimit të programeve, siç janë lojërat kompjuterike dhe mjetet procedimit të fjalëve dhe të bëjë një lëvizje larg shkarkimeve dhe CD-ve fizike.
Steve Jobs, drejtori i përgjithshëm i Apple, këtë skemë e bëri të ditur tetorin e vitit të kaluar. Duke cenuar territorin e Microsoftit Jobs tha: “Dyqani i Aplikacioneve ka revolucionarizuar aplikacionet e celularëve. Shpresojmë të bëjmë të njëjtën gjë për aplikacionet e kompjuterëve personal me Dyqanin e Aplikacioneve Mac.”
Apple shiti 3.89 milionë kompjutera Mac në tremujorin e fundit të 2010, një numër rekord që theu edhe rekordin e vendosur tremujorin e mëparshëm. Përfitimet e kompanisë për tremujorin u rritën me 70% në $4.31 miliardë dhe të ardhurat me 66% në $20.34 miliardë. (Herë të lexuara: 267)
als_Latn als_Latn als_Latn als_Latn als_Latn als_Latn